CELEX: 62015CN0192
Language: lv
Date: 2015-04-24 00:00:00
Title: Lieta C-192/15: Lūgums sniegt prejudiciālu nolēmumu, ko 2015. gada 24. aprīlī iesniedza Raad van State (Nīderlande) – T.D. Rease, P. Wullems, otra puse – College bescherming persoonsgegevens

20.7.2015   
            
            
               LV
            
            
               Eiropas Savienības Oficiālais Vēstnesis
            
            
               C 236/26
            
         Lūgums sniegt prejudiciālu nolēmumu, ko 2015. gada 24. aprīlī iesniedza Raad van State (Nīderlande) – T.D. Rease, P. Wullems, otra puse – College bescherming persoonsgegevens
   
   (Lieta C-192/15)
   (2015/C 236/35)
   Tiesvedības valoda – holandiešu
   
      Iesniedzējtiesa
   
   
      Raad van State
   
   
      Pamatlietas puses
   
   
      Prasītāji: T.D. Rease, P. Wullems
   
   
      Atbildētāja: College bescherming persoonsgegevens
   
   
      Prejudiciālie jautājumi
   
   
               1)
            
            
               Vai rīkojums izmantot aprīkojumu personas datu apstrādei dalībvalsts teritorijā, ko ārpus ES izdevis datu apstrādātājs Eiropas Parlamenta un Padomes 1995. gada 24. oktobra Direktīvas 95/46/EK par personu aizsardzību attiecībā uz personas datu apstrādi un šādu datu brīvu apriti (OV 1995, L 281) 2. panta d punkta izpratnē ārpus ES reģistrētai detektīvu aģentūrai, ietilpst aprīkojuma izmantošanā šīs direktīvas 4. panta 1. punkta ievada un c) apakšpunkta izpratnē?
            
         
               2)
            
            
               Vai Eiropas Parlamenta un Padomes 1995. gada 24. oktobra Direktīva 95/46/EK par personu aizsardzību attiecībā uz personas datu apstrādi un šādu datu brīvu apriti (OV 1995, L 281), it īpaši 28. panta 3. un 4. punkts, ņemot vērā šīs direktīvas mērķus, atstāj rīcības brīvību uzraudzības iestādēm, īstenojot šajā direktīvā noteikto indivīdu aizsardzību, noteikt prioritātes, kā rezultātā šāda aizsardzība netiek nodrošināta, ja indivīds vai neliela personu grupa iesniedz sūdzību par apgalvotu šīs direktīvas pārkāpumu?